钦定古今图书集成/明伦汇编/闺媛典/第211卷 > 陈细娘
## 钦定古今图书集成/明伦汇编/闺媛典/第211卷 > 陈细娘

按《广东通志》：“陈细娘，东莞人，陈思简女。幼极慧，七岁
能诵《孝经》，解大义。许字叶公志。未嫁，志亡，女寝卧绝
粒，父母怜其志，慰谕之。女泣曰：‘儿身已许叶死，生叶
妇也。必归叶以成儿志。苟不获，不能旦夕矣’。父母许
之，始起稍食，因促具丧服，谘父母，请期于叶往执志
丧。事志母甚谨，服劳二十年，未尝少懈，蔬食终身，里”
妇皆严敬之。有司屡旌其门，数致粟帛。